Správa zo zahraničnej/domácej1] pracovnej cesty

	Príloha k cestovnému príkazu číslo	41/2011	
1.	Účastník pracovnej cesty	
Meno, priezvisko, tituly	RNDr. Lýdia Šuchová	
Útvar	riaditeľka	
Prac. zaradenie	riaditeľka 	
Znalosť jazykov2]	AJ, FJ, RJ	
2.	Pracovná cesta 	
Vykonaná v dňoch	16.5.2011 - 20.5.2011	
Štát	Belgicko 	
Mesto	Brusel	
Názov organizácie vrátane adresy	Európska Komisia - EACEA	
Účel pracovnej cesty	Panelové stretnutie expertov pre hodnotiaci proces projektov Grundtvig 2011	
Spôsob financovania (cestovné, pobytové náklady, iné výdavky)	Pozývajúca strana (EK) hradila všetky výdavky 	
3.	Rámcový program pracovnej cesty	
Dátum
	Hodina
	Navštívené organizácie	Mená a funkcie kontaktovaných partnerov	Kontaktné adresy	
16.5.2011	21,20
	odlet z letiska vo Viedni	     	     	
17.5.2011 - 20.5.2011	9,00 - 17,30	účasť na paneli expertov	zástupcovia EK, EACEA, zahraniční experti	     	
20.5.2011	21,30	návrat na viedenské letisko 	     	     	
4.	Stručný priebeh rokovaní/študijného pobytu1]	
Opis priebehu rokovaní podľa rámcového programu, v prípade študijného pobytu (školenia) jeho charakteristika, výsledky študovanej problematiky, získané poznatky a uplatnenie poznatkov z predchádzajúcich ciest.
Moja účasť na záverečnom panelovom stetnutí medzinárodných expertov zapojených do hodnotenia medzinárodných projektov v rámci Grantovej schémy Grundtvig bola motivovaná získaním skúseností týkajúcich sa hodnotenia projektov a organizácie hodnotiaceho procesu a ich možnej aplikácie v podmienkach APVV. 
Panelové stretnutie medzinárodných expertov bolo zložené z viacerých tematických blokov. Na úvodnom stretnutí zástupcovia Európskej komisie a agentúry prezentovali princípy prípravy konsolidovaných posudkov a vedenia panelových diskusií k jednotlivým projektom. Zároveň bola predstavená štatistická bilancia z posudkov zaslaných prostredníctvom on-line systému. Podrobne boli rozdiskutované niektoré kritické miesta z pohľadu tvorby konsolidovaných posudkov predovšetkým z aspektu odlišných hodnotení jednotlivými expertami. Ďalej bolo objasnené, aká je úloha pracovníkov agentúry, aké majú kompetencie a povinnosti voči nezávislým expertom. Jedným z najdôležitejších pravidiel sa javí úloha pracovníkov agentúry prezrieť návrh konsolidovaného hodnotiaceho hárku a upozorníť expertov na prípadné nezrovanalosti medzi slovným a bodovým hodnotením. Nezávislý expert môže aj nemusí odporúčania agentúry zapracovať do posudku. Podstatnú časť stretnutia tvorili bilaterálne - trilaterálne ako aj multilaterálne rokovania k tvorbe konsolidovaných posudkov jednotlivých projektov. Tieto rokovania jasne odhalili škálu problémov, ktoré s tvorbou konsolidovaných posudkov súvisia (napr. nepripravenosť hodnotiteľa na zváženie argumentov partnerského hodnotiteľa, rozdielne nastavenie "úrovne prísnosti" jednotlivých hodnotiteľov, neschopnosť hodnotiteľa odpútať sa od detailov projektového návrhu a posudzovať ho globálne, nastavenie korelácie medzi bodovým a slovným hodnotením, objektívne akceptovanie odporúčaní agentúry). Panelová diskusia skupín hodnotiteľov zameraná na zostavenia poradia projektov k nasledovnému hodnoteniu poukázala na náročnosť koordinovania takejto diskisie a stanovenie základných princípov a priorít, ktoré je potrebné pri zostavovaní poradia brať do úvahy. Záverečnou časťou programu bolo celkové zhodnotenie celého niekoľkomesačného procesu hodnotenia z pohľadu Európskej komisie, agentúry aj individuálnych expertov. Veľmi poučným bola špecifikácia kľúčových momentov ovplyvňujúcich hladkú spoluprácu medzi agentúrou a expertami ako aj základných aspektov, ktoré sú nevyhnutné na zabezpečenie kvalitných, objektívnych a nezávislých posudkov. 
	
5.	Odporúčané závery a návrh úloh2]	
Návrh opatrení, príp. úloh na využívanie poznatkov s termínmi a uvedením pracovníka zodpovedného za ich realizáciu.
Na záverečnom paneli nezávislých externých hodnotiteľov bolo možné získať osobné skúsenosti s vedením panelových diskusií expertov, prípravou konsolidovaných hodnotiacich hárkov, vedením rokovaní v prípade diametrálne odlišných posudkov, moderovaním záverečnej panelovej diskusie a hlasovania expertov.  Cieľom účasti na panelovom stretnutí expertov bolo získanie priamych podnetov, skúseností a podkladov týkajúcich sa organizácie hodnotenia projektov v zahraničí.  Z tohto pohľadu sa ukázala účasť na stretnutí ako veľmi užitočná. Je zrejmé, že aj pre APVV platí, že na skvalitnenie a zobjektivizovanie procesu hodnotenia projektov APVV je nevyhnutné metodicky usmerňovať externých expertov. Realizácia záverečného panelového stretnutia by bola aj pre skvalitnenie hodnotenia projektov APVV veľmi užitočná. Zároveň sa javí veľmi účinným nástrojom skvalitnenia posudkov predbežná kontrola korelácie mezdi textovou a bodovou formou hodnotenia zástupcami agentúry a následné poskytnutie spätnej väzby nezávislým hodnotiteľom. V tomto ohľade sa všetky poznatky a skúsenosti získané na stretnutí expertov v Bruseli budú dať priamo využiť pri organizácii hodnotiaceho systému APVV.	

6.	Prehľad prinesenej dokumentácie a miesto jej uloženia	
Dokumentácia	Miesto uloženia	
inštruktážne prezentácie pre nezávislých expertov	odovzdané relevantným pracovníkom APVV, kancelária riaditeľa APVV	
     	     	
     	.	
7.	Osobitne vyhodnotený očakávaný prínos pracovnej cesty	
Skúsenosti získané priamym zapojením do panelového hodnotenia nezávislých medzinárodných expertov sa využijú pri organizácii hodnotiaceho procesu projektov APVV	
8.	Spôsob zverejnenia výsledkov pracovnej cesty, prenos získaných informácií2]	
Uveďte, kde a kedy boli výsledky zverejnené, príp. adresár osôb a organizácií, ktorým bola správa zaslaná.
O obsahu cesty bol informovaný predseda APVV J. Sedlák a pracovníci APVV zapojení do organizácie a realizácie hodnotiaceho procesu  	
Súhlasím so zverejnením správy na internete.

Správu vypracoval (meno a priezvisko účastníka)
RNDr. Lýdia Šuchová
Dátum 21. 5. 2011	

Podpis ...................................

Správu schválil (meno a priezvisko nadriadeného)
     
Dátum      	

Podpis ...................................

Správu schválil/neschválil (riaditeľ APVV)
Ing. Bibiana Remiarová, PhD.
Dátum 23. 5. 2011	

Podpis ...................................

______________________________
1]  nehodiace sa preškrtnite
2]  vyplňte len v správe zo zahraničnej pracovnej cesty